open-index/open-wikipedia-markdown huggingface dataset:
X-Ray

**X-Ray** er et brukerstyrt ungdomskulturhus i bydel Grünerløkka i Oslo. Stedet, som blei etablert i 1994, ligger i en tidligere brusfabrikk i Brenneriveien (adresse Maridalsveien 3).

X-ray har et flerkulturelt miljø og er sterkt prega av aktiviteter som dans, musikk og multimedia, men har også mer vanlige ungdomsklubbaktiviteter som bordtennis og biljard. I tillegg finnes et motorverksted.

Kulturhuset har egen radio, Radio Knockout, som sender en kveld i uke på sendeplanen til Tellus Radio.

Flere av gruppene på X-Ray har høsta positiv omtale, blant annet Dancing Youth (Da-Yo) og Non Fighting Generation (NFG). Det er gjennomført flere teaterprosjekter o.l i samarbeid med Nordic Black Theatre og skoler i området, og gjennom kulturhuset har det vært gjennomført alternativ undervisning og arbeidslivskvalifisering for skoleelever som har hatt vansker med å tilpasse seg vanlig skole.

X-ray samarbeider med ei rekke tilsvarende steder i Europa.

Høsten 2008 blei Farooq Farooqi, koordinator ved X-Ray, tildelt prisen *Årets forbilde*, som deles ut av Barne- og likestillingsdepartementet til en person med innvandrerbakgrunn som er inspirator og rollemodell for barn og ungdom.

## Eksterne lenker

* X-Rays nettsted
Lorraine (andre betydninger)

**Lorraine** kan referere til:
* Lorraine, en fransk region
* hertugdømmet Lothringen
* Lorraine (Quebec) 
* Lorraine (Ontario)
* Lorraine (navn), et kvinnenavn
* Lorraine (band), et norsk band
Colt M1903 Pocket Hammerless

**Colt Model 1903 Pocket Hammerless** er en selvladende pistol kamret i kaliber .32 ACP.

Disse var populære sivile skytevåpen, ble delvis brukt av politi og ble også tatt inn som selvforsvarspistoler for høyere offiserer i det amerikanske militærvesen fra 1940-tallet til 1970-tallet, da lagrene var tomme. Generalene Eisenhower, George Marshall og Patton var noen av de som hadde slike. Omtrentlig 570 000 av disse pistolene ble produsert mellom 1903 og 1945, i fem ulike typer. Våpenmagasinet holder 8 patroner.

Pistolen ble også laget i Belgia av Fabrique Nationale under navnet Browning M1903.

## Eksterne lenker
* 
* Sam Lisker's ColtAutos.com
* Modern Firearms – Browning M.1903
Strykejernet kunstskole

**Strykejernet kunstskole** (også kjent som *Strykejernet maleskole*) er en privatskole i Oslo med kunstfag som spesialitet. Skolen, som er godkjent av Utdannings- og forskningsdepartementet og Statens lånekasse for utdanning, gir ett- og to-årig undervisning innen maleri, tegning, grafikk, skulptur, elektronisk kunst (video) og andre kunstformer.

Skolen samarbeider med prosjektskolen kunstskole om kunstnersenteret Can Serrat i Catalonia.

Gjennom prosjektet «Kunst i offentlig rom» har elevene fått vise arbeider på godt besøkte steder, f.eks t-banestasjoner, torg og kafeer.

Skolen har lokaler i et eldre industrianlegg ved Akerselva (Brenneriveien 9). I tillegg til undervisningslokaler administrerer også skolen galleriene Galleri Autonom og Galleri Brenneriet, der elever stiller ut arbeidene sine. Skolen huser også kulturhuset Ingensteds som leies ut til eksterne arrangementer.   

## Referanser


## Eksterne lenker
*
Lough Bane

**Lough Bane** (irsk: *An Loch Bán*) er en innsjø (*[[lough]]/[[loch]]*) på grensa mellom grevskapene Meath og Westmeath i Irland. Grensa mellom de to grevskapene går fra øst til vest, gjennom midten av innsjøen. Lough Bane ligger omtrent 10 km fra byen Oldcastle i grevskapet Meath.

Lough Bane utgjør en del av et spesielt viktig verneområde. Innsjøen er den største av tre innsjøer innenfor dette verneområdet, de andre er Lough Glass og Lough Glass North. Motorsport er forbudt på Lough Bane. 

## Hydrologi

Lough Bane er en del av elven Boyne nedslagsfelt. Innsjøen renner ut til elven Deel ved innsjøens sørøstlige ende. Maksimal innsjødybde er 16 m. Innsjøen er oligotrof (næringsfattig), og anses som sårbar for forurensning (fra blant annet gjødsel og avføring fra tamdyr) ettersom den er omgitt av beitemark i en dal.

Lough Bane leverer vann til byene Kells og Oldcastle. Fra og med 2018 leverte Lough Banes behandlingsanlegg 2 500 000 liter vann per dag. En tørke i 2018 førte til at innsjøen registrerte sitt laveste nivå på over 30 år. Fallende vannstand har eksponert lag med mergel (en form for kalkstein) langs innsjøens bredder.

## Naturhistorie

De fiskeartene i Lough Bane er blant annet abbor, ørret, regnbueørret, gjedde, nipigget stingsild og den kritisk truede ålen. Abbor er den dominerende fiskearten. Begge ørretartene er satt ut av den lkale sportsfiskeforeningen Lough Bane Angling Association. En bestand av hvitkloret kreps (*Austropotamobius pallipes*) ble erklært utdødd ved innsjøen i 1986. Fuglelivet ved Lough Bane består av dvergdykker, storskarv, vipe, storspove og enkeltbekkasin.

Vannet har en rekke arter av kransalger: *Chara rudis, Chara curta, Chara globularis* og *Chara contraria*. Slike sunne økosystemer med alger er stadig mer sjeldne. Strandvegetasjon består av våtmarksartene sjøsivaks, blåknapp, og mjødurt. Trearter langs kystlinjen omfatter bøk, kristtorn og hassel.

## Referanser


## Eksterne lenker
* Informasjon, lover og lignende, Westmeath County Council
* Ordenance Survey of Ireland (Map no.42)
Grzegorz

**Grzegorz** er en polsk form av Gregor, som har opprinnelse i det greske mannsnavnet *Grigórios* (*Γρηγόριος*), dannet av *grigoros* (*γρηγορος*), «vaktsom».

## Utbredelse
Navnet *Grzegorz* var vanlig i Norge i 1970- og 1980-årene og hadde en popularitetstopp med 0,3 % i 1975.

*Grzegorz* er i dag et svært vanlig navn i Polen.

|}

## Kjente personer med navnet
Personene i listen er ordnet kronologisk etter fødselsår.
* Grzegorz Lato (f. 1950), polsk fotballspiller
* Grzegorz Turnau (f. 1967), polsk sanger, musiker og komponist
* Grzegorz Jonkajtys (f. 1972), polsk animatør
* Grzegorz Micuła, polsk reisebokforfatter

## Navnedag
*Grzegorz* har navnedag i Polen, men har ikke noen norsk navnedag.

## Referanser


## Eksterne lenker
*
14. serierunde i Tippeligaen 2009

**14. serierunde i Tippeligaen 2009** startet lørdag 20. juni med to kamper, én kamp klokken 16:00 og én kamp klokken 18:00. Runden avsluttet med seks kamper søndag 21. juni, fem kamper klokken 18:00 og én kamp 20:00.


## Fakta

## Eksterne lenker
* Tippeligaen 2009: Terminliste og resultater  på altomfotball.no
15. serierunde i Tippeligaen 2009

**15. serierunde i Tippeligaen 2009** startet onsdag 24. juni med seks kamper, fem kamper klokken 19:00 og én kamp klokken 21:15. Runden ble avsluttet torsdag 25. juni med to kamper, én kamp klokken 19:00 og én kamp klokken 21:00.


## Fakta

## Eksterne lenker
* Tippeligaen 2009: Terminliste og resultater  på altomfotball.no
16. serierunde i Tippeligaen 2009

**16. serierunde i Tippeligaen 2009** startet søndag 28. juni med seks kamper, fem kamper klokken 18:00 og én kamp 20:00. Runden fortsatte mandag 29. juni klokken 19:00 med Stabæk mot Brann. Runden ble avsluttet onsdag klokken 19:35 med Lillestrøm mot Start.


## Fakta

## Eksterne lenker
* Tippeligaen 2009: Terminliste og resultater  på altomfotball.no
17. serierunde i Tippeligaen 2009

**17. serierunde i Tippeligaen 2009** startet lørdag 4. juli klokken 16:00 med Sandefjord mot Odd Grenland. Runden fortsatte med fem kamper søndag 5. juli, fire kamper klokken 18:00 og én kamp klokken 20:00. Runden fortsatte mandag 6. juli klokken 19:00 med Brann mot Fredrikstad. Runden ble avsluttet først onsdag 23. august klokken 20:45 med Rosenborg mot Tromsø.

## Fakta

## Eksterne lenker
* Tippeligaen 2009: Terminliste og resultater  på altomfotball.no
18. serierunde i Tippeligaen 2009

**18. serierunde i Tippeligaen 2009** startet lørdag 11. juli klokken 18:00 med Stabæk mot Viking. Runden fortsatte med seks kamper søndag 12. juli, fem kamper klokken 18:00 og én kamp 20:00. Runden ble avsluttet mandag 13. juli klokken 19:00 med Tromsø mot Vålerenga.

## Fakta

## Eksterne lenker
* Tippeligaen 2009: Terminliste og resultater  på altomfotball.no
20. serierunde i Tippeligaen 2009

**20. serierunde i Tippeligaen 2009** startet lørdag 1. august klokken 19:00 med Molde mot Start. Runden fortsatte med seks kamper søndag 2. august, fem kamper klokken 18:00 og én kamp 20:00. Runden ble avsluttet mandag 3. august klokken 19:00 med Lyn mot Brann.

## Fakta

## Eksterne lenker
* Tippeligaen 2009: Terminliste og resultater  på altomfotball.no
21. serierunde i Tippeligaen 2009

**21. serierunde i Tippeligaen 2009** startet med to kamper lørdag 15. august, én kamp klokken 16:00 og én kamp klokken 19:00. Runden fortsatte med fem kamper søndag 16. august, fire kamper klokken 18:00 og én kamp klokken 20:00. Runden ble avsluttet mandag 17. august klokken 19:00 med Viking mot Molde.

## Fakta

## Eksterne lenker
* Tippeligaen 2009: Terminliste og resultater  på altomfotball.no
Commodore 16

**Commodore 16** var en hjemmedatamaskin laget av datafirmaet Commodore i 1984. Den skulle være en lavprismaskin og erstatte datamaskinen VIC-20. Texas Instruments, Mattel, og Timex Corporation hadde utviklet modeller som var billigere enn VIC-20 i pris, så selv om Vic-20 tilbød mer minne og bedre utbyggingsmuligheter, var det meningen at Commodore 16 skulle bygge videre på disse fordelene.

Commodore fryktet dessuten at en eller flere japanske produsenter skulle kunne underby hele markedet. VIC-20 var det første forsvarstrekket. C16 skulle være det andre. Selv om japanske produsenter dominerte konsollmarkedet, ble det aldri noen reell konkurranse om hjemmedatamarkedet.
Timex, Mattel og TI gikk dessuten ut av markedet før C16 var klar. 

Produksjonen av C16 ble raskt avsluttet i Amerika ettersom den skulle konkurrere i et marked som aldri oppsto. Det var også lite programvare tilgjengelig for maskinen, så den solgte lite der. I Europa fikk maskinen noe suksess som et billig alternativ til Commodore 64.

Commodore 116 var en variant av C16 som kun kom i salg i Europa. Den hadde enda mindre suksess.
19. serierunde i Tippeligaen 2009

**19. serierunde i Tippeligaen 2009** startet lørdag 25. juli klokken 19:45 med kampen mellom Start og Stabæk. Runden fortsatte med seks kamper søndag 26. juli, fem kamper klokken 18:00 og én kamp 20:00. Runden ble avsluttet mandag 27. juli klokken 19:00 med Aalesund mot Fredrikstad.

## Fakta

## Eksterne lenker
* Tippeligaen 2009: Terminliste og resultater  på altomfotball.no
23. serierunde i Tippeligaen 2009

**23. serierunde i Tippeligaen 2009** startet lørdag 29. august klokken 16:00 med Vålerenga mot Molde. Runden fortsatte med fem kamper søndag 30. august, fire kamper klokken 18:00 og én kamp 20:00. Runden ble avsluttet to kamper mandag 31. august klokken 19:00.

## Fakta

## Eksterne lenker
* Tippeligaen 2009: Terminliste og resultater  på altomfotball.no
22. serierunde i Tippeligaen 2009

**22. serierunde i Tippeligaen 2009** startet fredag 21. august klokken 19:00 med Fredrikstad mot Rosenborg. Runden fortsatte lørdag 22. august med to kamper, én kamp klokken 16:00 og én kamp klokken 19:00. Runden fortsatte med fire kamper søndag 23. august, tre kamper klokken 18:00 og én kamp 20:00. Runden ble avsluttet mandag 24. august klokken 19:00 med Brann mot Sandefjord.

## Fakta

## Eksterne lenker
* Tippeligaen 2009: Terminliste og resultater  på altomfotball.no
BlueJ

**BlueJ** er et utviklingsverktøy for Java utviklet av Deakin University og Universitetet i Kent. Den er utviklet spesielt med tanke på å lære nybegynnere objektorientert programmering ved at den blant annet har et grafisk grensenitt for testing av objekter. Dette grensesnittet brukes også til å vise hvordan klassene arbeider med hverandre.

Navnet kommer fra fuglearten Blåskrike (eng. Blue Jay).

## Referanser


## Eksterne lenker
*
26. serierunde i Tippeligaen 2009

**26. serierunde i Tippeligaen 2009** startet lørdag 26. september klokken 16:00 med Fredrikstad mot Lillestrøm. Runden fortsatte med seks kamper søndag 27. september, fem kamper klokken 18:00 og én kamp 20:00. Runden ble avsluttet mandag 28. september klokken 19:00 med Brann mot Odd Grenland. Med seier over Molde tok Rosenborg sitt 21. seriemesterskap.

## Fakta

## Eksterne lenker
* Tippeligaen 2009: Terminliste og resultater  på altomfotball.no
27. serierunde i Tippeligaen 2009

**27. serierunde i Tippeligaen 2009** startet lørdag 3. oktober med to kamper, én kamp klokken 16:00 og én kamp klokken 18:15. Runden fortsatte med fem kamper søndag 4. oktober, fire kamper klokken 18:00 og én kamp 20:00. Runden ble avsluttet mandag 5. oktober klokken 19:00 med Vålerenga mot Viking.

## Fakta

## Eksterne lenker
* Tippeligaen 2009: Terminliste og resultater  på altomfotball.no
Commodore 128

**Commodore 128**, eller **C-128**, er en hjemmedatamaskin laget av Commodore Business Machines og ble lansert i 1985, tre år etter lillebroren Commodore 64. 

Commodore 128 hadde to ulike prosessorer, en MOS 8502 for C64- og C128-modus og en Zilog Z80 for CP/M-modus. Ettersom lillebroren Commodore 64 ble solgt i så store opplag, ble det skrevet heller lite programvare for denne oppfølgeren. De fleste som kjøpte maskinen brukte den derfor som en Commodore 64.
28. serierunde i Tippeligaen 2009

**28. serierunde i Tippeligaen 2009** startet lørdag 17. oktober klokken 16:00 med Molde mot Stabæk. Runden fortsatte med seks kamper søndag 18. oktober, fem kamper klokken 18:00 og én kamp 20:00. Runden ble avsluttet mandag 19. oktober klokken 19:00 med Fredrikstad mot Odd Grenland.

## Fakta

## Eksterne lenker
* Tippeligaen 2009: Terminliste og resultater  på altomfotball.no
29. serierunde i Tippeligaen 2009

**29. serierunde i Tippeligaen 2009** ble spilt søndag 25. oktober klokken 18:00. Alle kampene ble spilt samtidig slik at ingen skulle få fordel av å spille senere enn andre.

## Fakta

## Eksterne lenker
* Tippeligaen 2009: Terminliste og resultater  på altomfotball.no
Liste over ordførere i Vadsø

**Liste over ordførere i Vadsø** er en liste over ordførere i Vadsø kommune i Finnmark. Listen er ufullstendig.

## Referanser
Preveza (prefektur)

**Preveza** (gresk Πρέβεζα) er et prefektur i Hellas i periferien Ípiros. Hovedstaden i prefekturet er Preveza.  

Prefekturet ble opprettet i 1913 da resten av Ípiros ble en del av Hellas under den første Balkankrigen. Prefekturet inkluderte øyen Lefkada, men i 1955 ble øyen skilt ut til et eget prefektur i periferien De joniske øyer.

## Kommuner

## Geografi
Prefekturet består av daler og åser i nord og ruinene av Nikopolis og Kassope.  Fjellet Xerovouno ligger helt i nordøst. Prefekturet grenser til prefekturene Arta i øst, Thesprotia i nordvest og Ioannina i nordøst. I sør ligger Artabukta og i vest Det joniske havet. 

## Klima
Prefekturet har hovedsakelig middelhavsklima og normaltemperaturene om sommeren varierer fra 28-30 ºC til 35 ºC. I høyereliggende strøk kan en derimot få nokså kalde vintre.
Thesprotia

**Thesprotia** (gresk Θεσπρωτία) er et prefektur i Hellas i periferien Epirus. Hovedstaden i prefekturet er Igoumenitsa. Thesprotia grenser til Albania i nord og til prefekturene Ioannina i øst og Preveza i sør. Det er et av de minst befolkede prefekturene i Hellas. 

Mye av prefekturet er kupert, mens en finner jordbruksområder i daler sentralt, i sør og i vest. To av elvene i Thesprotia er sagnomsuste: Kalamas (Thiames) og Akheron.

Fra havnen i Igoumenitsa kan en nå øyene Korfu og Paxos.

## Klima

Thesprotia har middelhavsklima de fleste steder, men i høyereliggende strøk og østlege områder kan en få kalde vintre.

## Kommuner
Commodore CBM-II

**Commodore CBM-II**-serien skulle være en oppfølger til Commodore pet/CBM-maskinene. De første versjonene kom ut i 1982. CBM-II kom i to versjoner: P-serien var ment for bruk i hjemmet, mens B-serien var til kontorbruk. 

P-serien brukte VIC-II, den same grafikkbrikken som i Commodore 64. B-serien hadde en monokrom skjerm, sidan man ikke trengte kraftig grafikk til kontorbruk.

Ettersom Commodore 64 ble så populær som den var, lanserte aldri Commodore Business Machines P-serien i Amerika. P 500 ble utgitt i Europa, men solgte kun i små antall. Den vanligste modellen var B128, men den ble heller ingen stor suksess.
Elektrisk dobbeltlag

**Et elektrisk dobbeltlag** er en samling ioner rundt suspenderte partikler i en løsning. Partiklene har ladet overflate. Denne tiltrekker ioner med motsatt ladning. Dobbeltlaget består av sternlaget, der ionene følger partikkelbevegelsene og det diffuse laget. I det diffuse laget blir ionene både tiltrukket av partikkelen og frastøtt av sternlaget. Dette blir gradvis tynnere til ionekonsentrasjonen er som i resten av løsningen, og ion med samme ladning som partikkelen kan finnes her. 
Utstrekningen til det elektriske dobbeltlaget er gitt av Debyelengden 1/κ. κ er proporsjonal med konsentrasjon og valens til elektrolytten. Dette betyr altså at jo høyere valens og konsentrasjon av elektrolytt, jo mindre elektrisk dobbeltlag. Når det elektriske dobbeltlaget minker vil det dispersjonen bli mer ustabil, det vil si at koalessens skjer lettere. 

## Referanser
Fosforescens

**Fosforescens** er en type luminescens beslektet med fluorescens.
I motsetning til fluorescens, vil ikke et fosforiserende materiale umiddelbart sende ut strålingen den absorberer. 
Den lengre tidsskalaen for utsendingen av strålingen er assosiert med omdannelse av «forbudte» energitilstander i kvantemekanikken. 
Studien av fosforiserende materialer førte til oppdagelsen av radioaktivitet i 1896.

## Eksterne lenker
*
Finanspolitikk

**Finanspolitikk** er økonomisk politikk som påvirker offentlige inntekter (f.eks. skatt og avgifter) og offentlige utgifter. Finanspolitikk kan slik knyttes mot statsbudsjettet.
Jimmy Shields

**Jimmy Shields** er en tidligere canadisk curlingspiller.

Han spilte *treer* på det canadiske laget som vant Curling-VM 1968 i Canada. Skip var Ron Northcott.

## Referanser


## Eksterne lenker
*
Ace Ventura

**Ace Ventura** er en tegneseriefigur og rollefigur i filmene:

* *[[Ace Ventura og jakten på den forsvunne delfinen]]* (1994)
* *[[Ace Ventura: Naturen kaller]]* (1995)
Hvitflekkdvergmåler

**Hvitflekkdvergmåler** (*Eupithecia tripunctaria*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*)

## Utseende
En liten (vingespenn 17 – 21 mm), slank, brungrå måler. **Forvingen** er ensfarget brungrå med en liten, svart flekk nær midten og en smal, hvit tverrstripe langs ytterkanten, denne er utvidet til en hvit flekk ved vingens bakhjørne. **Bakvingen** er litt blekere enn forvingen og har en hvit flekk ved bakhjørnet. Larven er naken, litt knudrete, lysbrun – beige med store, trekantede, sjokoladebrune flekker på ryggen og litt lysere brune flekker langs sidene.

## Levevis
Larvene lever på blomstene til planter i skjermplantefamilien (Apiaceae), dessuten på svarthyll (*Sambucus nigra*). De voksne målerne har to generasjoner hver sommer, i mai – juni og i juli – august.
## Utbredelse
Arten forekommer over hele Europa og i Nord-Amerika. I Norge er den funnet spredt nord til Sogn og Fjordane.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia tripunctaria''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Bernie Sparkes

**Bernard L. Sparkes** (født 15. oktober 1940 i Claresholm i Alberta) er en canadisk tidligere curlingspiller. 

Sparkes' første store curlingmesterskap fikk han i 1957 da han vant Alberta Schoolboys. Han var senere med å vinne fire Alberta-mesterskap (1966, 1967, 1968, 1969), tre Canadiske mesterskap, og VM i curling tre ganger (1966, 1968 og 1969). Han kom på andreplass på *all star*-kåringen i fire canadiske mesterskap på rad, da han spilte toer sammen Ron Northcotts lag.

I tillegg er han på Lethbridge Sports Hall Of Fame (baseball), Alberta Hall of Fame, samt Southern Alberta Curling Hall Of Fame. Sparkes flyttet til Britisk Columbia i 1970, og vant her åtte provinsmesterskap i curling for herrer og ett mesterskap i mix. Han ble stemt inn i British Columbia Sports Hall Of Fame i 1995.

Han er også kjent for sin malekunst.

## Referanser


## Eksterne lenker
* Curlingmalerier av Bernie Sparkes
*
Vic-II

**VIC-II** (**Video Interface Chip II**), også kjent som MOS Technology 6569/8565/8566 (PAL-versjoner) og 6567/8562/8564 (NTSC), er mikroprosessoren som generer Y/C/kompositt video-grafikk og DRAM oppdaterings-signaler i Commodore 64 og Commodore 128.

VIC-II, som kom etter MOS Technology sin opprinnelige VIC (mikroprosessoren i bruk i Vic-20) var en av de viktigste årsakene bak den store suksessen til Commodore 64.

## Litteratur
*Appendix N, "6566/6567 (VIC-II) Chip Specifications", i *Commodore 64 Programmer's Reference Guide*.
*Brian Bagnall: *On The Edge: The Spectacular Rise and Fall of Commodore*, pp.228&ndash;231. ISBN 0-9738649-0-7.

## Eksterne lenker
* The MOS 6567/6569 video controller (VIC-II) and its application in the Commodore 64 – detaljert hardware-beskrivelse av VIC-II
* Commodore VIC-II Color Analysis (Preview) – et forsøk i å utgi presis informasjon rundt fargepaletten til VIC-II, av Philip Timmermann
* Description of C64 graphics modes - enkle forklaringer med eksempelbilder av de vanlige modusene brukt for C64-grafikk.
Rally

**Rally** er en form for motorløp for biler som finner sted på avsperrede offentlige eller private veier med spesialbygde biler. Denne motorsporten kjennetegnes ved at den ikke kjøres på en racerbane, men i et punkt-til-punkt-format, hvor deltakerne kjører mellom sett med kontrollpunkter (etapper). De starter i forskjellige intervaller fra et eller flere startpunkter.

Deltakerne består av mannskap på to personer, en fører og en kartleser. Førerens oppgave er å kjøre bilen mens kartleserens oppgave er å gi førerens opplysninger om veiens kjennetegn og forløp, slik at hastighetsprøvene kan gjennomføres på kortest mulig tid.

## Se også
* Liste over racerbaner i Norge
* Motorsport
Manu

**Manu** kan vise til:

* Manu (hinduisme) – det første mennesket i indisk mytologi
* Manú – ei elv i Peru
* Manu (by) – en by i Peru
* Manu (plateselskap) – et norsk plateselskap ledet av Per Gunnar Jensen
* ManU – en mye brukt kortform for Manchester United FC

## Personer
*Manu Ginóbili – en argentinsk basketballspiller
*Manu Chao – en fransk sanger
*Manu Katché – en elfenbensk-fransk musiker
*Manu Dibango – en kamerunsk saksofonist
*Manu Leumann – en sveitsisk språkforsker
Indra Lorentzen

**Indra Lorentzen** (født 17. august 1956) i Stockholm er en norsk-svensk-indonesisk ballettdanser, koreograf og instruktør. 

Lorentzen er født i Sverige med indonesisk far og svensk mor. Familien flyttet til Norge og hun vokste opp i Oslo. Skolegangen var ved St. Sunniva skole (Oslo). 

Hun er regnet som en av Norges fremste ballettdansere og koreografer.

## Utdanning
Hun begynte å danse som fireåring, mens familien fremdeles bodde i Stockholm.. I Norge ble hun elev hos ballettpedagogen Rita Tori. Som ungdom utdannet hun seg til danser i København, London, Genève, New York og ved New York Pantomime School. 

## Karriere
16 år gammel kom hun i 1972 som kursdeltaker til Nasjonalballetten. Der ble hun ansatt i 1973. Etter fire år i ensemblets *corps de ballet* ble hun forfremmet til solist i 1977.  

Lorentzen danset ledende roller som *Miranda* i *Stormen*, *[[George Sand]]* i *En kvinne ved navn George* (1989), som *Angelica Gallo* i *Tango Buenos Aires 1907*, *La Sylphide* og hovedrollen i Kjersti Alvebergs *Volven* (1989).  

Utenom Nasjonalballetten danset hun i Tigerstaden Danseteater og den svenske Cullbergballetten (1984-85, blant annet i filmen *Abbalett*).

Fra 1991 til 1993 hadde hun et lengre skadeavbrekk. I 1998 pensjonerte hun seg fra Nasjonalballetten. Hun har senere undervist ved Statens Balletthøgskole.

## Koreografi
Siden 1990-tallet har hun koreografert og regissert forestillinger på *Västanå teater* i Sunne i Sverige.

Hun har koreografert i *Kalaallit Nunaat* på Grønland. Ved Beaivváš Sámi Teahter koreograferte hun *Bárgiduvvon bálgát* (1994) og *Ridn`oaivi ja nieguid oaidni* (2008). Hun har interessert seg for og studert scenekunst fra andre kulturer som Indonesia, Bangladesh og Alaska.

## Utmerkelser og priser
* Dansekritikerprisen 1980 for *Aili* i *Månereinen*
* Oslo bys kulturpris 1984 på kr 12 000
* Norsk Kassettavgiftsfonds stipend for prosjektet *Livsrytmer*
* Gammleng-prisen 2015 i klassen veteran - danser
* Anders Jahres kulturpris 2023 (delt med Sverre Anker Ousdal og Jo Strømgren)

## Referanser
Alfons (navn)

**Alfons** er et mannsnavn fra det franske navnet Alphonse med opprinnelse i germanske **haþu*, «slit, strev», og gammelhøytyske *funs*, «ferdig». Navnet kan muligens også være en variant av *Hildefons* eller *Athalfuns*, slik at førsteleddet er dannet av gammelhøytyske *adal*, «edel», eller *hiltja*, «strid, kamp».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Alfons Mucha (1860–1939), tsjekkisk maler, plakatkunstner og kunsthåndverker
* Alfons Maria Jakob (1884–1931), tysk nevrolog
* Alfons Johansen (1891–1941), norsk politiker og redaktør

## Annen bruk av navnet
* Alfons Åberg, opprinnelig svensk navn på barnebokfiguren Albert Åberg

## Navnedag
*Alfons* har navnedag i flere land, oftest 1. august.

## Referanser


## Eksterne lenker
*
Ungdommens Sjakkforbund

**Ungdommens Sjakkforbund** (USF) organiserer sjakkaktivitet blant ungdom i Norge. USF er delt inn i 18 kretser og har omtrent 100 lokallag over hele landet.

Ungdommens Sjakkforbund deler kontorlokaler med Norges Sjakkforbund i Sandakerveien 24D i Oslo.

## Referanser


## Eksterne lenker
*
Drama (prefektur)

**Drama** (gresk Δράμα) var et prefektur i Hellas i periferien Øst-Makedonia og Thrakia. I forbindelse med en administrativ reform i 2010 ble Hellas' prefekturer avviklet og erstattet av periferienheter. Hovedstaden i prefekturet var Drama. Prefekturet var det nordligste i gresk Makedonia og det vestligste i periferien. Det nordligste punktet var Rodopifjellene. 

## Historie

Den eldste permanente bosetningen i området er det som i dag er byen Drama, som har sin opprinnelse i førhistorisk tid. I antikken var området en del av Kongeriket Makedonia, og seinere en del av Romerriket og Østromerriket.

Fra 1200- til 1400-tallet skiftet Drama herskerer flere ganger. I 1204 erobret korsfarerne området. I 1223-1224 ble det erobret av Theodoros Ι Komnenos Doukas, keiser av Thessaloniki. Ι 1230 ble det erobret av Ioannis Asen ΙΙ, tsar i Bulgaria, mens det i årene 1242-1243 og i 1246 kom tilbake til østromerne da Ioannis Vatatzis gjenerobret Øst-Makedonia. 

På bygynnelsen av 1300-tallet var det uro i området og en østromersk borgerkrig mellom Andronicus ΙΙ og III Paleologos (1321–1328) og seinere mellom Ioannis Kantakouzinos og medlemmer av Paleologosdynastiet (1341–1347). Det osmanske riket erobret byen Drama i 1383. 

Drama ble igjen en del av Hellas etter den første Balkankrigen i 1913. 

## Geografi
Fjellene Orvelos ligger i nordvest, Menoikio i vest og Falakro i nordøst. Elven Nestos er den lengste elven i prefekturet og renner i det nordlige og østlige området. Prefekturet grenser til Xanthi i øst, Kavala i sør, Serres i nordvest og vest og til Bulgaria i nord. Dyrkbar mark finnes i sørlige og vestlige områder av Drama. 

### Klima
Prefekturet har hovedsakelig middelhavsklima i de sørlige områdene. Ellers er klimaet kontinentalt med kalde vintrer i høyereliggende og nordlige områder. 

## Kommuner

## Referanser


## Kilder
* Prefectures of Greece www.geogreece.gr
Ludwig Senfl

**Ludwig Senfl** (etter 1486 – 1542/1543) var en sveitsisk renessansekomponist aktiv i Tyskland.

## Liv og virke
Senfl begynte som korsanger i hoffkapellet til den senere keiser Maximilian I av Det tysk-romerske rike  i 1496, med korte avbrudd var han ved keiserens kapell i mer enn 20 år.

I 1497 fulgte Senfl med hoffkapellet til Wien. Når korguttene ved keiserhoffet kom i stemmeskiftet var det vanlig at de fikk finansiert et studium ved universitetet i Wien, og en regner med at Senfl studerte her mellom 1500 og 1504. I henhold til utsagn i den selvbiografiske sangen *Lust hab ich g'habt zur Musica* fikk han sin utdanning som sanger, skriver og komponist av hoffkomponisten Heinrich Isaac. Blant annet kopierte han mye av Isaacs *Choralis Constantinus*, et enormt arbeid han fullførte først etter komponistens død.

Senfl gjennomførte en reise til Italia mellom 1508 and 1510, og returnerte deretter til hoffkapellet. Etter Isaacs død i 1517 utnevnte keiser Maxmimilian Senfl til hoffkomponist, men Maxmimilian døde allerede i 1519 og den nye keiseren, Karl V, avskjediget størstedelen av Maximilians musikere. Karl nektet å utbetale stipendet Senfl var blitt lovet når keiseren døde, og han sto nå uten arbeid og inntekt.

De neste årene reiste og komponerte Senfl mye. Han skal ha vært ved Riksdagen i Worms i 1521, og selv om han aldri konverterte til protestantismen er det sannsynlig at han var tilhenger av Luthers lære. Han ble senere forhørt av inkvisisjonen og gav da frivillig opp tittelen som katolsk prest. Fra og med 1530 korresponderte Senfl aktivt med den kjente lutheraneren hertug Albrecht av Preussen og med Martin Luther selv.

Til slutt fikk Senfl en post i München, en by med høye musikalske standarder og behov for ny musikk, og som samtidig var relativt tolerant overfor personer med protestantiske sympatier. Etter korrespondansen med Albrecht å dømme var Senfl syk i 1540, og han døde sannsynligvis tidlig på året 1543.

## Virke
Senfls skrev i samtlige av tidens musikalske former: messer, motetter, flerstemmige proprium-tonesettinger, en magnificatsyklus med 8 verk, sanger, oder og noe instrumentalmusikk. Verkene er bevart i rundt 360 kilder, manuskripter og trykte publikasjoner.

## Verk
* 250 flerstemmige tyske lieder
* 240 geistlige latinske motetter
* Syv Messer og Cantus firmus.

## Musikkeksempler
* mp3-filer på magnatune.com Farallon Recorder Quartet
* Gratis lydspor Umeå Akademiska Kör.

## Referanser


## Litteratur
* 
* 
* Christoph Ballmer: Senfl, Ludwig i *[[Historisches Lexikon der Schweiz]]*
* Martin Bente, «Ludwig Senfl», *[[The New Grove Dictionary of Music and Musicians]]*, red. Stanley Sadie.  20 bind.  London, Macmillan Publishers Ltd., 1980.  ISBN 1-56159-174-2
* Ulrich Michels (red) *dtv-Atlas der Musik*, München 2005 (2. reviderte og korrigerte opplag)
* Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4

## Eksterne lenker
* 
* 
* 
* Verkfortegnelse
* Ludwig Senfl Chor
* Gratis noter på Kantoreiarchiv (tysk)
* Senfl i Werner Icking Music Archive
* «The Swiss Orpheus» – Ludwig Sennfl
Magnus Olavsson

**Magnus Olavsson** kan vise til flere personer:

* Magnus den gode – konge Magnus I av Norge (1024−1047)
* Magnus Berrføtt – konge Magnus III av Norge (1073−1103)
* Magnus III av Man – konge av Man og øyene 1252−1265
Jan Kjærulff

**Jan Kjærulff** (født på Maglegård i Gentofte 30. desember 1943, død 25. august 2006) var en skipsingeniør og seilbåtkonstruktør. Han er mest kjent for å ha konstruert utallige konstruksjoner for Elvstrøm, Bianca og Granada. Han ble utdannet skipsingeniør i 1966 og begynte å jobbe ved Knud E. Hansens designkontor i København. Men da Kjærulff var mer interessert i seilbåter enn skip forlot han København til fordel for New York, hvor han arbeidede med Sparkman and Stephens, et av verdens mest anerkjente designkontor av seilbåter. I 1969 konstruerte han sin første seilbåt Commander 31. Da han returnerte til Danmark i 1971 ble han mannskap på Paul Elvstrøms Soling og vant det Europeiske Mesterskap. Sammen dannede de Elvstrøm & Kjærulff Yacht Design for å konstruere og seile en ny ½-Tonner. Året etter seilte de den nye båt til seier og salgssuksess. Skroget dannet siden grunnlag for Elvstrøm ½ Ton, Elvstrøm 32 samt familiebåtene Elvstrøm Cruiser, Luffe 32 og Blue Dane 32.

Hans konstruksjoner ble ikke preget av IOR-tidens brede skrog og i 70-årene kom Granada 23, 27 og 31, som ble solgt i flere hundrede eksemplarer. Han konstruerte også flere Bianca-modeller samt Nordisk Familiebåt. I 1977 konstruerte han den langsmale entypebåten Aphrodite 101 som ble meget populær med mer enn 500 eksemplarer. Og Kjærulff eksperimenterte videre med sin viten fra skipingeniørtiden og monterte en bulb på en 6mR som viste seg å være rask på slør, men tapte på bidevind. Ikke desto mindre konstruerte han Elvstrøm Coronet 38 med bulb, en av de eneste serieproduserte seilbåter med bulb. 

I sin karriere konstruerte han også flere regattabåter, de mindre båter som Elvstrøm ¼ Ton, Mosquito og 717 One Design med lavt deplasement. Og de større og raske Dynamic 35, 43 og Vision 46. Sistnevnte vant Gotland Rundt. Han konstruerte også «SAS Baia Viking» som var Danmarks deltakerbåt i Whitbread Round the World Race 1985–86 (i dag Volvo Ocean Race). Båten var den minste som gjennomførte og endte på en sisteplass.

I 1984 dannet seiler-konstruktørduoen Elvstrøm-Kjærulff hver sitt designkontor; Elvström Yacht Design og Kjærulff Yacht Design. Jan Kjærulff preget dansk seilsport gjennom mange år, både i samarbeidet med Elvstrøm, men også senere som selvstendig konstruktør.

## Kilder
* 
* 

## Eksterne lenker
*
Askim & Spydeberg Sparebank

**Askim & Spydeberg Sparebank** er en sparebank som ble til 1. april 2015 som et resultat av fusjonen mellom *Askim Sparebank* (stiftet 1888) og *Spydeberg Sparebank* (stiftet 1859).

Banken har hovedkontor i Askim og har avdelingskontor i Ski og Spydeberg.

Askim & Spydeberg Sparebank har også eierandeler i Frende Forsikring.

Banken var tidligere med i Eika Alliansen, men gikk ut i 2021 og dannet Lokalbank-alliansen. 

## Referanser


## Eksterne lenker
*
Drawskosjøen

**Drawsko** er en innsjø i Vestpommerske voivodskap i Polen. Den er 19,56 km² stor, 10,6 kilometer lang og 6,6 kilometer bred. Dens største dyp er 79,7 meter, noe som gjør den til den nest dypeste i Polen etter Hańcza.

Byen Czaplinek ligger ved sjøen.

## Eksterne lenker
*
Masdalskloven

**Masdalskloven** er en fjellformasjon sør for gården Masdal i Ørsta kommune på Sunnmøre.

Den særegne formen er lett gjenkjennelig på lang avstand. Fjellet har derfor i stor grad blitt brukt av sjøfarende til å ta med.

Øst for Masdalskloven ligger Klovekinn med toppen Klovetinden (949 moh) På vestsida ligger Storehylla.

Etter et vandresagn ble Masdalskloven til ved at en lindorm sprengte seg ut av fjellet.''

## Referanser
Carlos Sainz

**Carlos Sainz Cenamor** (født 12. april 1962) er en spansk rallyfører. Han har også vært aktiv squashspiller og ble spansk mester i squash som 16-åring. Som rallyfører vant han 26 rally i VM, blant annet Rally Monte-Carlo, det var flere enn noen annen rallyfører helt til franskmannen Sébastien Loeb tok sin 27. seier og gikk forbi den 3. september 2006.

Sainz kjørte sitt første rally i 1980. Han har vunnet rally-VM to ganger, både i 1990 og 1992. Begge gangene kjørte han i en Toyota Celica. Sainz har kjørt for Ford (1987–1988, 1996–1997 og 2000–2002), Toyota (1989–1992, 1998–1999), Lancia (1993), Subaru (1994–1995) og Citroën (2003–2005). Kartleser fra 1990 til 2002 var Luís Moya, mens Marc Martí hadde denne jobben da Sainz kjørte for Citroën. Sainz kjørte Rally Dakar for første gang i 2006.

Sainz ble i 2020 tildelt Fyrstinnen av Asturias' pris for sport.

## Referanser


## Eksterne lenker
* 
*
Chandrika Kumaratunga

**Chandrika Kumaratunga** (født 29. juni 1945) er en politiker fra Sri Lanka. Hun var landets president i over elleve år, fra 12. november 1994 til 19. november 2005. Hun var den første kvinnelige presidenten på Sri Lanka. Hennes forgjenger var Dingiri Banda Wijetunga og hun ble etterfulgt av Mahinda Rajapaksa. 

Kumaratunga kommer fra en aristokratisk familie, og hun har en lang historie fra den politiske arena på Sri Lanka. Hennes far var minister som senere ble valgt til statsminister i landet. Faren ble myrdet i 1959, da Chandrika var fjorten år gammel. Hennes mor, Sirimavo Bandaranaike, ble valgt til verdens første kvinnelige statsminister i 1960, og hennes bror var tidligere minister og satt i parlamentet på Sri Lanka. Hun snakker flytende singalesisk, engelsk og fransk. Kumaratunga mistet synet på det høyre øyet og fikk permanent skade på synsnerven i et attentatforsøk gjennomført av tamiltigrene, den 18. desember 1999. 

Kumaratunga er medlem av Club de Madrid, en organisasjon som består av mer enn 80 tidligere presidenter og statsministere fra forskjellige land, som arbeider for å fremme demokratisk styresett og ledelse over hele verden.

Kumaratunga giftet seg med filmstjerne og politiker Vijaya Kumaratunga i 1978. Ektemannen ble myrdet den 16. februar 1988, utenfor sitt hjem, da deres to barn var henholdsvis fem år og syv år. Hennes bror Anura Bandaranaike, som også var politiker, gikk bort i mars 2008. 

## Referanser
Cherokeealfabetet

**Cherokee-alfabetet** er en stavelsesskrift laget av Sequoyah i perioden 1809&ndash;1823, for det irokesiske språket cherokee.

Stavingsalfabetet bruker delvis latinske bokstaver, og delvis egne bokstaver, men det har lydverdier som ikke er i andre språk. Cherokee-bokstaven som ligner på latinsk «H» står for lydsekvensen *mi*. I tabellen nedenfor representerer hver kolonne en vokal, og hver linje en konsonant.

## Datamaskinell representasjon

Cherokee er representert i Unicode, i området U+13A0 til U+13FF.

Cherokee skrifttype er inkludert i Mac OS X, fra og med versjon 10.3 (Panther).  Cherokee kan også bli lastet ned som gratis typesnitt frå languagegeek.com og fra Everson Mono.

* languagegeek.com fonts
* Everson Mono
Nikolaos av Hellas og Danmark (1969)

**Nikolaos av Hellas og Danmark** (født 1969) er sønnen til den tidligere kongen av Hellas, Konstantin II og hans danske kone Anne-Marie, som er datter av avdøde kong Fredrik IX av Danmark og dronning Ingrid. 

Prins Nikolaos ble født i Roma. Kongefamilien hadde flyktet til Italia i desember 1967 på grunn av et statskupp i hjemlandet. 

Som sine brødre og søstre gikk han på skole ved Hellenic College of London, som ble grunnlagt av hans foreldre i 1980. I 1993 fullførte han utdanningen sin ved Brown University med en A.B. i internasjonal politikk. Han har arbeidet for NatWest Markets i London, og senere for sin far. Han er styremedlem i Anna-Maria-stiftelsen, oppretta til hjelp for ofre for naturkatastrofer som flom og jordskjelv i Hellas.

Prins Nikolaos har en eldre søster, prinsesse Alexia, en eldre bror, kronprins Pavlos, en yngre søster prinsesse Theodora, og en yngre bror prins Philippos. Han giftet seg i 2010 med Tatiana Ellinka Blatnik i Ayios Nikolaos i Spetses, Hellas.
 
## Titler og titulering
* 1. oktober 1969 til nå: Hans Kongelige Høyhet prins Nikolaos av Hellas og Danmark.

## Referanser
George Henry Weiss

**George Henry Weiss** (født 1898, død 1946) var en amerikansk poet og forfatter. Hans science fiction-historier og dikt ble utgitt under pseudonymet *Francis Flagg* i magasinene Amazing Stories, Astounding, Tales of Wonder, Weird Tales og andre. Hans roman The Night People ble publisert av Fantasy Publishing Company, Inc. i 1947.

## Referanser
Świna

**Świna** (tysk *Swine*; pommersk *Swina*) er ei elv i Polen som renner fra Stettiner Haff til Østersjøen mellom øyene Usedom og Wolin. Den er en del av elvemunningen til Oder, og fører om lag 75 % av Oders vannmengde (resten går gjennom Peenestrom (15 %) og Dziwna (10 %)). Den har en lengde på om lag 16 kilometer. Byen Świnoujście ligger ved elva. 

Det tyske keiserriket demma opp og gjorde elva dypere fra 1874 til 1880 for å lage *Kaiserfahrt* (Piastkanalen). Den er forbundet med den nordlige delen av Świna og går til Stettiner Haff og den pommerske havna Szczecin. Elva var derfor en viktig vannvei til denne industribyen. Området rundt elva blei overført fra Tyskland til Polen etter andre verdenskrig.

## Eksterne lenker
*
Margrethe av Danmark

**Margrethe av Danmark** kan vise til flere personer:

* Margrethe av Danmark (markgrevinne av Brandenburg) (død 1340)
* Margrete I – dronning av Danmark, Norge og Sverige (1353−1412)
* Margrete av Danmark, dronning av Skottland (1456−1486)
* Margrethe av Danmark (1895–1992), prinsesse av Bourbon-Parma 
* Margrethe II av Danmark – Danmarks dronning (1940− )
Dziwna

**Dziwna** (tysk *Dievenow*) er en av Oders munningsarmer. Den er en av tre elver som går fra Stettiner Haff (Oderlagunen) til Pommernbukta i Østersjøen mellom øyene Wolin og det polske fastlandet.

Byer langs Dziwna:
* Wolin
* Kamień Pomorski
* Dziwnów

## Se også
* Świna
* Peenestrom
Clemens non Papa

**Jacob(us) Clemens non Papa** (ca. 1510/1515 – ca. 1556/1558) var en flamsk renessansekomponist, en av de mest betydelige i tida mellom Josquin des Prez og Giovanni Pierluigi da Palestrina. Han ble holdt for å være motettens mester.

Lite er kjent om non Papas tidlige liv. Sent på 1530-tallet publiserte Pierre Attaingnant en samling av hans chansons i Paris. I 1544 nevnes Clemens non Papa som *Sangmeister* ved St. Donatian i Brugge, i 1550 som sanger og komponist ved katedralen i ’s-Hertogenbosch.

non Papas egentlige navn var *Jacques Clement*, og årsaken til hans selvvalgte navn er usikkert. Kanskje ville han ikke blandes sammen med dikteren Jacobus Papa som også levde i Ieper (Ypres), eller kanskje han ikke ville forveksles med pave (*papa*) Klemens VII.

Til forskjell fra mange samtidige landsmenn ser det ikke ut til at Clemens non Papa var i Italia, i det minste finnes ingen italiensk innflytelse i musikken hans. Han var en svært produktiv komponist, spesielt om en tar i betraktning at karrieren hans bare varte i knapt to tiår.

## Referanser


## Kilder
* 

## Eksterne lenker
* 
* 
* 
* Jacobus Clemens non Papa i det nederlandske online-leksikonet ENCYCLO.NL
Jefferson av Pfeil og Klein-Ellguth

**Grev Jefferson von Pfeil und Klein-Ellguth** *(født som Jefferson-Friedrich Volker Benjamin Graf von Pfeil und Klein-Ellguth den [[12. juli]] [[1967]])* er et medlem av Det danske kongehuset.

Han er sønn av grev Friedrich-August Rüdiger Albrecht von Pfeil und Klein-Ellguth av og Astrid Maria Andres. 6. juni 1998 giftet han seg med Alexandra av Sayn-Wittgenstein-Berleburg, dronning Margrethes kusine, og han ble dermed en del av kongehuset. Paret bodde i Paris der grev Jefferson var direktør for et kontor av banken «Sal. Oppenheim». I 2013 flyttet de til  i Mainz. 

Paret fikk to barn:
* grev Friedrich Richard Oscar Jefferson von Pfeil und Klein-Ellguth, født 14. september 1999.
* grevinne Ingrid Alexandra Irma Astrid Benedikte von Pfeil und Klein-Ellguth, født 16. august 2003.

I mai 2017 annonserte paret at de tok ut skilsmisse

## Referanser
Cowdenbeath

**Cowdenbeath** (skotsk-gælisk: *Coilltean Beithe*; skotsk: *Coudenbeith*) er en by (*[[Bystatus#Engelsktalende land|town]]*) i regionen Fife i Skottland. Byen har historisk status som burgh. Cowdenbeath ligger i den sørvestlige delen av Fife, 8 km nordøst for Dunfermline og sørvest for Lochgelly, og 29 km for Skottlands hovedstad Edinburgh. Byen vokste opp rundt et omfattende kullfelt i området. De eldste indikasjonene på menneskelig aktivitet i umiddelbar nærhet er gitt ved oppdagelsen i 1928 av beholder fra sen bronsealder som inneholder forbrente menneskelige levninger. Tilsvarende også funn av en gravplass fra samme tidsepoke nær Tollie Hill.

Ved folketellingen i 2001 hadde Cowdenbeath 10&nbsp;950 innbyggere. I 2006 ble folketallet for hele tettbebyggelsen rundt Cowdenbeath estimert til 18&nbsp;170 innbyggere.
 Folketallet er beregnet til 12 030 innbyggere for 2022.

## Toponymi
Det første elementet i byens navn kommer fra etternavnet *Colden* eller *Cowden*, noe som ofte indikerer tidligere former tidlige former som besitter ved å legge til *-(i)s*, for eksempel *Cowdennyes Baith*. Beath, navnet på det større sognet, er fra det gæliske *beith*, som betyr «bjørk».

## Referanser


## Eksterne lenker
Grumset dvergmåler

**Grumset dvergmåler** (*Eupithecia subfuscata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). Det norske navnet til tross er arten av de mer kontrastrikt fargede dvergmålerne. Den har et uvanlig vidt spekter av fødeplanter, fra urter til bartrær.

## Utseende
En liten (vingespenn 17 – 21 mm), slank, grå eller gråbrun måler. Forvingen har en oval, svart flekk nær midten og tallrike, vanligvis tydelige, lyse tverrbånd. Larven er lang og tynn, lyst til mørkt brun med spredte, små, hvite vorter. På ryggen har den en rekke av pileformede, mørkbrune flekker.

## Levevis
Denne arten har et, til dvergmåler å være, usedvanlig vidt spekter av fødeplanter. Den kan finnes både på blomster og blader av urter, løvtrær og også på bartrær. De voksne målerne flyr i mai – juni, av og til også i en delvis andre generasjon om høsten.

## Utbredelse
Arten er holarktisk, det vil si at den finnes både i Europa, Nord-Asia og Nord-Amerika.
I Norge forekommer den nord til den sørlige delen av Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia subfuscata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Klokkedvergmåler

**Klokkedvergmåler** (*Eupithecia denotata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*).

## Utseende
En liten (vingespenn 19 – 22&nbsp;mm), slank, lyst gråbrun måler. Fargen kan variere en del, men vanligvis er vingenes grunnfarge nokså ensartet. Forvingen har en svart flekk omtrent i midten. Begge vingepar har en smal, bølgete, hvit stripe langs ytterkantene, denne er litt utvidet ved forvingens bakhjørne, men danner ikke noen rund flekk. Larven er forholdsvis kraftig og litt knudrete, naken, blekt brun med rombeformede, brune flekker på ryggen, disse er mørkere i ytterhjørnene.

## Levevis
Larven lever i frøkapsler av blåklokker (*[[Campanula]]* spp.) og blåmunke (*Jasione montana*). De voksne målerne flyr i juli.

## Utbredelse
Arten finnes over hele Europa og i det nordlige Asia. I Norge er den funnet nord til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia denotata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ina (elv)

**Ina** er ei elv nordvest i Polen og ei sideelv til Oder. 

Elva har sitt utspring ved Inskosjøen (polsk *jezioro Ińsko*) og renner gjennom flere mindre vann. Elva munner ut i Oder ved byen Police. Den har en lengde på 126 kilometer og et nedslagsfelt på  kvadratkilometer.

De største byene langs Ina er: 

* Goleniów
* Recz
* Stargard Szczeciński

## Bilder

Gollnow Ihnablick 032010.JPG|Ina - Goleniów
Ina high level.jpg|Ina - Stargard Szczeciński
1109 Ina Ujscie.jpg|Inas samløp med Odra (Domiąża)


## Referanser


## Eksterne lenker
*